গ্রেইম অ্যাশলে হিক, এমবিই (; জন্ম: ২৩ মে, ১৯৬৬) রোডেশিয়ার সলেসবারিতে জন্মগ্রহণকারী জিম্বাবুয়ে বংশোদ্ভূত সাবেক ও বিখ্যাত ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের পক্ষে ৬৫ টেস্ট ও ১২০টি একদিনের আন্তর্জাতিকে অংশ নিয়েছেন। ইংরেজ কাউন্টি ক্রিকেটে ওরচেস্টারশায়ার ক্লাবে পুরোটা সময় কাটান গ্রেইম হিক। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফব্রেক বোলিং করতেন ‘হিকি’ ডাকনামে পরিচিত গ্রেইম হিক।   খেলোয়াড়ী জীবন  একসময় হিকের বোলিং খেলায় গুরুত্বপূর্ণ ভূমিকা রাখতো। তার অফ-স্পিন বোলিংয়ে প্রথম-শ্রেণীর ক্রিকেটে দুই শতাধিক উইকেট পায়। কিন্তু, ২০০১ সালের পর তিনি খুব কম সময়ই বোলিং করতেন। তন্মধ্যে প্রথম-শ্রেণীর ক্রিকেটে কেবলমাত্র একটি ও লিস্ট এ ক্রিকেটে দুইটি উইকেট পেয়েছেন। তারপর ২০০৪ সালের পর কোন স্তরের ক্রিকেটেই তিনি আর কোন বোলিং করেননি।  সমগ্র খেলোয়াড়ী জীবনে তিনি স্লিপে দাঁড়াতেন। গ্রাহাম গুচ তার আত্মজীবনীতে উল্লেখ করেছেন যে, তার স্লিপে দাঁড়ানোর সাথে মার্ক টেলর, ইয়ান বোথাম ও গ্রেইম হিক দখল করে নিয়েছেন।   অর্জনসমূহ  ২০০৮ সালে গ্রাহাম গুচের গড়া সবচেয়ে বেশি খেলার রেকর্ড ভেঙ্গে ফেলেন। তিনি চল্লিশ হাজারেরও অধিক প্রথম-শ্রেণীর ক্রিকেটে রান সংগ্রহ করেছেন। অধিকাংশ রানই এসেছিল তিন নম্বরে ব্যাটিং করে। লিস্ট এ ক্রিকেটে গ্রাহাম গুচ ও শচীন তেন্ডুলকরের সাথে তিনিও তৃতীয় ক্রিকেটার হিসেবে বিশ হাজার রানের কোটা অতিক্রম করেন। পঁচিশ জন খেলোয়াড়ের একজন হিসেবে প্রথম-শ্রেণীর ক্রিকেটে শতরানের শতক করেন। একমাত্র ক্রিকেটার হিসেবে তিনটি ভিন্ন ভিন্ন দশকে প্রথম-শ্রেণীর ক্রিকেটে ত্রি-শতক হাঁকিয়েছেন। টিম কার্টিস বাদে একমাত্র ক্রিকেটার হিসেবে লিস্ট এ ক্রিকেটে ওরচেস্টারশায়ারের পক্ষে ১০,০০০-এর অধিক রান সংগ্রহ করেছেন। তবে তার এ সকল অনন্য অর্জনগুলো আন্তর্জাতিকের ক্রিকেটের সাথে তুলনান্তে বেশ বৈসাদৃশ্যপূর্ণ। প্রথম-শ্রেণীর ক্রিকেটে যেখানে তার ব্যাটিং গড় ৫২.২৩, সেখানে টেস্ট গড় মাত্র ৩১.৩২।  ১৯৯৯ সালে ওরচেস্টারশায়ার থেকে আর্থিক সুবিধাপ্রাপ্তি হিসেবে ৩৪৫,০০০ পাউন্ড-স্টার্লিংয়েরও অধিক অর্থ সুবিধা পেয়েছেন। এছাড়াও, ২০০৬ সালে টেস্টিমোনিয়াল পুরস্কার পেয়েছেন।   অবসর  ২০০৮ মৌসুমের শেষদিকে কাউন্টি ক্রিকেট থেকে অবসর নেন হিক। এরপর তিনি মালভার্ন কলেজে কোচ হিসেবে যোগদান করেন। এরপর মৌসুমের বাকী সময়টুকু ইন্ডিয়ান ক্রিকেট লীগে চণ্ডিগড় লায়ন্সে যোগ দেন।   তথ্যসূত্র    বহিঃসংযোগ         ক্রিকেট বিশ্বকাপে গ্রেইম হিকের অংশগ্রহণ      বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৮৩ ক্রিকেট বিশ্বকাপের ক্রিকেটার বিষয়শ্রেণী:১৯৯২ ক্রিকেট বিশ্বকাপের ক্রিকেটার বিষয়শ্রেণী:১৯৯৬ ক্রিকেট বিশ্বকাপের ক্রিকেটার বিষয়শ্রেণী:১৯৯৯ ক্রিকেট বিশ্বকাপের ক্রিকেটার বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী বিষয়শ্রেণী:অকল্যান্ডের ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইংল্যান্ডের একদিনের আন্তর্জাতিক ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:ওরচেস্টারশায়ারের ক্রিকেটার বিষয়শ্রেণী:ওরচেস্টারশায়ার ক্রিকেট অধিনায়ক বিষয়শ্রেণী:কুইন্সল্যান্ডের ক্রিকেটার বিষয়শ্রেণী:জিম্বাবুয়ীয় ক্রিকেটার বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার বিষয়শ্রেণী:টুয়েন্টি২০ কাপে সেঞ্চুরিকারী বিষয়শ্রেণী:নর্দার্ন ডিস্ট্রিক্টসের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:হারারে থেকে আগত ক্রিকেটার বিষয়শ্রেণী:১৯৬৭-এ জন্ম বিষয়শ্রেণী:ব্রিটিশ বংশোদ্ভূত জিম্বাবুইয়ান বিষয়শ্রেণী:প্রিন্স এডওয়ার্ড স্কুলের প্রাক্তন শিক্ষার্থী বিষয়শ্রেণী:যুক্তরাজ্যে অভিবাসনকারী জিম্বাবুইয়ান বিষয়শ্রেণী:ইংরেজ ক্রিকেট কোচ বিষয়শ্রেণী:শ্বেতাঙ্গ রোডেশীয় বিষয়শ্রেণী:শ্বেতাঙ্গ জিম্বাবুইয়ান ক্রীড়াব্যক্তিত্ব